Det er også diskuteret om fotografier af flade, to-dimensionelle billeder er uden ophavsret, når det oprindelige billede er uden ophavsret, eller om der tilfalder fotografen en ophavsret til fotoet.
I [[USA]] er situationen forholdsvis klar da [[USA's højesteret]] har taget stilling til problematikken i den såkaldte ''Bridgeman''-sag, hvor retten afgjorde at en sådan reproduktion ikke har værkshøjde ("not original").<ref>[http://www.law.cornell.edu/copyright/cases/36_FSupp2d_191.htm BRIDGEMAN ART LIBRARY, LTD. v. COREL CORP., 36 F. Supp. 2d 191 (S.D.N.Y. 1999)]</ref>
I Danmark vil sådanne fotografier nok ikke have værkshøjde i henhold til Ophavsretsloven § 1. Derimod kan sådanne fotografier være beskyttet via Ophavsretsloven § 70 som beskytter fotografiske [[billede]]r uanset værkshøjde.
Dog har det været anført at der ved reproduktionsteknisk fotografering er usikkerhed om at der er tale om et "billede".<ref>6. delbetænkning fra udvalget vedrørende revsision af ophavsretslovgivningen, Betænkning nr. 1063, København [[1986]]. {{ISBN|87-503-5978-9}}.</ref>
Jura Retsvidenskab Immaterialret Juridiske_discipliner